**КОНАЧНА ЛИСТА ВРЕДНОВАЊА И РАНГИРАЊА ПРОГРАМА – област културе**

**Комисија своју оцену, усаглашену на основу појединачних оцена које је сваки члан Комисије извршио појединачно исказује кроз следећу табелу:**

|  |  |  |  |  |  |  |
| --- | --- | --- | --- | --- | --- | --- |
| РБР | НАЗИВ ПОДНОСИОЦА | НАЗИВ ПРОЈЕКТА | ТРАЖЕНА СРЕДСТВА  | БОДОВИ | ПРЕДЛОЖЕНА СРЕДСТВА | ОБРАЗЛОЖЕЊЕ ОЦЕНЕ |
| 1 | Књижевни клуб " Момчило Настасијевић" Г.Милановац | Рудничка врела 2024 | 194,000.00  |  52  | 100,000.00  | Књижевно удружење на територији општине које своје активности остварује кроз књижевни конкурс и збирке радова својих чланова. У предложеном пројекту планира објављивање зборника Рудничка врела 2024, организацију Фестивала кратког афоризма, књижевне вечери. Активности удружење спроводи уз подршку Библиотеке „Браћа Настасијевић“Пројекат је већином усклађен са општим интересом у култури и циљевима и приоритетима конкурса, предлагач делом поседује стручне капацитете и неопходне ресурсе да га спроведе јер се ослања и на локалне установе културе. Предлог пројекта традиционално се везује за манифестације и књижевне програме препознатљиве за ово удружење без веће инвентивности. Буџет слабо разрађен, делом усклађен са планом активности, у највећој мери се ослања на јавна средства. Имајући у виду број учесника и укључене актере из локалне заједнице оцењује се да је степен утицаја пројекта на квалитет културног живота заједнице средњег нивоа. |
| 2 | Удружење радника уметника Србије | Радници уметници 2024 | 191,100.00  |  52  | 100,000.00  | Удружење је присутно и препознати у локалној заједници и широм Србије и региона и негује аутентичан концепт, непрофитан и сконцентрисан на неговање, развијање и презентовање креативног и уметничког рада аматерских уметника. Удружење радника уметника Србије јединствено је по броју активности и учешћу чланова у области старих заната, аматерске сликарске и примењене уметности, рестаурације и песништва. Активности и у 2024. години укључују учешће на великом броју манифестација, традиционално окупљање код „Камена љубави“...Буџетске ставке су углавном везане за набавку репроматеријала за уметнике према потребама, те се пројекат подржава у том делу. |
| 3 | Удружење стваралаца ликовне и примењене уметности и традиционалних заната „Руднички видици“ | Аматерски ликовни видици 2024. | 526,750.00  |  40  | 200,000.00  | Пројекат је усмерен на афирмацију и подстицање аматерског уметничког стваралаштва. Активности на територији општине Горњи Милановац предвиђају организацију 6. Тројичке ликовне колоније, сликарске колонију на Руднику, уметничких радионица „кад се руке сложе“…. Пројекат је већином усклађен са општим интересом у култури и циљевима и приоритетима конкурса. Предлагач делом поседује стручне капацитете и неопходне ресурсе да га спроведе. Пројекат је већ традиционално везан за одређене устаљене манифестације, а буџет је веома амбициозно замишљен у погледу броја учесника и потребних средстава рада. Степен утицаја пројекта на квалитет културног живота заједнице оцењен је као средњи. Комисија предлаже да се пројект делом подржи у делу набавке репроматеријала за колоније. |
| 4 | Културно-уметничко друштво „Шумадија“ | "КУД Шумадија - Баштине културне традиције темељи су за будућност" | 1,334,000.00  |  67  | 900,000.00  | КУД Шумадија највећи је културно-уметнички ансабл у Горњем Милановцу са најширом старосном групом учесника, односно чланова ансамбла од предшколског до сениорског узраста. Најзначајније је то што ансамбл активно остварује програм и на сеоском подручју, чиме се доприноси деконцентрацији културног садржаја и широј понуди активности посебно за младе. Уметничке компетенције носилаца активности признате су и ван граница земље јер је ансамбл сталан учесник великог броја фестивала, семинара и приредби у земљи и ван ње. Пројекат је у потпуности усклађен са општим интересом у култури и циљевима и приоритетима конкурса, предлагач поседује стручне капацитете и неопходне ресурсе да га спроведе, предлог пројекта има квалитета, али не и посебне иновативности. Буџет није претерано разрађен, усмерен је углавном на набавку ношњи и организацију превоза на турнеје КУД-а као ставку која је највећи трошак за учеснике. Степен утицаја пројекта на квалитет културног живота заједнице оцењен је као висок. |
| 5 | Богати легат искрених стваралаца Србије | Седми фестивал камерне музике БЛИСС, Искра | 1,009,000.00  |  30  | 300,000.00  | Предложени пројекат је усклађен са инетресом у култури грађана општине Горњи Милановац. Као уметнички производ нуди 7. фестивал камерне музике у Горњем Милановцу под називом „ИСКРА“ у четири тематски повезана концертна облика (Чаролије, Звука, Снаге, пламена). Оцењује се да је пројекат квалитетан, али се ослања у потпуности на ангажоване ресурсе (оперативне и персоналне), са веома амбициозно разрађеним и великим буџетом. Предлаже се сразмерна подршка у делу који се односи на део персоналних трошкова и смештаја учесника. |
| 6 | Милановачко позориште | Програмске активности Милановачког позоришта у 2024. години | 2,201,000.00  |  41  | 900,000.00  | Удружење остварује циљеве у области позоришне уметности (стваралаштво, продукција и интерпретација). Предлогом пројекта планира се организација локалног позоришног фестивала – сусрета аматерских позоришта „Таковске цвети 2024“, наступи ансамбла позоришта у земљи и на међународном плану. Комисија предлаже да се пројекат подржи у делу који се односи на организацију фестивала "Таковске цвети" као манифестације којом се непосредно остварује јавни интерес грађана општине у области културе . |
| 7 | Изворна група „Црнућанка“ | Подмлађивање, едукација изворне групе Црнућанка и систематизација грађе њеног историјата | 663,104.00  |  60  | 400,000.00  | Предложени пројекат је усклађен са инетресом у култури грађана општине Горњи Милановац Изворна група Црнућанка најстарије је удружење у области музике на територији наше општине, које је део националне баштине Републике Србије. Учесници имају све стручне и квалитативне компетенције и до сада су дуги низ годинама успешно реализовали програме у суфинанасирању наше општине. Буџет пројекта је довољно разрађен и усклађен са активностима пројекта. Степен утицаја пројекта на квалитет културног живота заједнице оцењен је као значајан. |
| 8 | Удружење "Салса Милано" | Салса Милано 2024. |  70,000.00  |  100  | 70,000.00  | Пројекат удружења које се први пут појављује као предлагач на општинском конкурсу. Предлаже програм који до сада није био заступљен на територији наше општине пошто у области плеса имамо подржана само удружења у области традиционалног плеса. Имајући у виду мале трошкове за реализацију, иновативност и понуду нечег новог у културном животу заједнице, пројекат се подржава у целини. |
| 9 | Књижевно друштво „Запис“ | Смотра књижевног стваралаштва српског језичког подручја | 210,000.00  |  86  | 180,000.00  | КД Запис годинама егзистира као удружење у области књижевности у општини Горњи Милановац кроз препознатљиву манифестацију Записових лирских кругова и издавања летописа који прате годишњи рад удружења. Удружење има персоналне, али не и материјалне ресурсе да самостално спроводи програм у делу издавања летописа. Буџет је усмерен искључиво на издавање летописа.  |
| 10 | Драмски студио за децу и младе „БИ ХЕПИ“ | Луткарско позориште | 350,000.00  |  14  | 50,000.00  | Пројекат је усмерен на младе и подстицај њиховог уметничког изражаја кроз драмски покрет и глуму. Упркос доброј идеји, овога пута у потпуности се ослања на спољне ресурсе које удружење планира да ангажује за реализацију активности (текст, режија, костими, техничка пдршка). Због тога се оцењује да предлагач не ангажује у довољној мери своје стручне капацитете и неопходне ресурсе да га спроведе јер се целокупан предлог буџета неразрађен и састоји се искључиво од трошкова услуга, те се предлаже само делимична подршка. |
| 11 | Удружење "Рекултиватор" | 11. Natural Mystic festival | 1,810,000.00  |  28  | 500,000.00  | Фестивал је препознатљив део урбаног идентита Горњег Милановца. Одвија се у природи, окупља посетиоце из земље и света и даје музичку понуду реге музике уз еко-френдли концепт и промовисање очувања животне средине. Овогодишњи програм представља 11. по реду фестивал и предвиђа трошкове за ангажман извођача, њихов смештај, уређење и обезбеђење самог фестивалског простора, промоцију и организацију фестивала. Имајући у виду амбициозно постављене трошкове, фестивал се подржава делимично, ценећи допринос културном животу заједнице али и чињеницу да се значајни ресурси улажу годинама и мимо директног финанасирања фестивала везано за комунално опремање простора. |
| 12 | Српски фестивал светске музике | Српски фестивал светске музике 2024. | 2,000,000.00  |  100  | 2,000,000.00  | Српски фестивал светске музике је један од брендова Горњег Милановца, проистекао из међународне, мултикултуралне и историјске сарадње Норвешке и Србије и братских општина Мушјен и Горњи Милановац. Фестивал подржава размену људи, идеја и уметности кроз фестивал који промовише културу различитости, сарадњу, толеранцију и пријатељство и нуди културни садржај који има централно место у културној понуди нашег града. Део је свечаности обележавања Дан општине и има више значајних извора финанасирања. Поред концерта на Тргу Кнеза Михаила, Фестивал нуди читав низ других садржаја у сарадњи са свим локалним установама културе. Имајући у виду његову величину. број учесника и локални значај, Комисија предлаже да се овај пројекат подржи у целини. |
| 13 | „АРТ ФОКУС 1853“ | "Од дивљег поља до модерног града" | 150,000.00  |  67  | 100,000.00  | Пројекат удружења које се први пут појављује на конкурсу у овој области и нуди програм у области визуелне уметности – изложбу фотографија са историјском темом настанка и развоја нашег града. Имајући у виду иновативни приступ, понуду новог садржаја на културној мапи нашег града и релативно ниске трошкове финанасирања, пројекат се подржава у највећем делу. Оцена Комисије је да се као предимензионирани не могу делом прихватити пре персонални трошкови, као ни индиректни трошкови електричне енергије. |
| 14 | Удружење "Сабор виолиниста Србије" | Организација 6. Сабора виолиниста Прањани | 4,000,000.00  |  100  | 4,000,000.00  | Сабор виолиниста Србије постао је један од препознатљивих манифестација општине Горњи Милановац, који има велики број корисника са и ван територије општине Горњи Милановац. Уз финанасијску подршку Министарства културе, привреде, тражи се и финансијска подршка локалне самоуправе. Фестивал има културни, друштвени и привредни значај за локално становништво, посебно у ободним, брдско-планинским деловима општине који су удаљени од ресусра центра.. Имајући у виду његову величину. број учесника и локални значај, Комисија предлаже да се овај пројекат подржи у целини. |
| 15 | Удружење „Наслеђе“ | КАМЕНЕ КЊИГЕ ПРЕДАКА: стари надгробни споменици, крајпуташи и каменоресци рудничко-таковског краја | 200,000.00  |  75  | 150,000.00  | Предложени пројекат планира израду фото архиве материјалног и нематеријалног културног наслеђа рудничко-таковског краја у домену старих надгробних споменика и крајпуташа са ликовним, литерреарним и фактографски значајним садржајем. Удружење своје персоналне ресурсе у потпуности нуди волонтерски, а потражује само средства за израду фотографија, одржавање и обнову опреме и превоз/исхрану на терену. Средства која су до сада користили уредно су оправдали. Буџет је разрађен, удружење располаже персоналним ресурсима за реализацију. Пројекат има квалитет и иновативност, па се предлаже да се подржи у навећој мери. |
| 16 | НАСТеатар | Премијера српско-руске представе | 970,000.00  |  15  | 150,000.00  | Пројекат је веома амбицозно замишљен као постављање и премијера ауторске представе. Упркос неспорном квалитету, оцењује се да је домет представе више усмерен на општу популацију. Представа темом није везана за Горњи Милановац и није усмерана на гледаоце искључиво наше општине, нити као реалозаторе планира аматере/професионалце из Горњег Милановца изузев самог заступника удружења. Пројекат има изузетно високе перосоналне трошкове, планира ангажман професионалних глумаца, редитеља, сценографа, костимографа, композитора, светло и тон мајстора, као и комплетне трошкове сценографије и костимографије. С тим у вези оцењује се да је пројекат само делом усклађен са општим интересом у култури и циљевима и приоритетима конкурса , предлагач у највећој мери ангажује реализаторе, буџетом планира комплетне људске ресурсе и ослања се у највећој мери на локалну самоуправу као извор финанасирања иако пројекат нема јасно видљив локални карактер и значај, те се предлаже само делимична подршка. |

**КОМИСИЈА ЗА ОЦЕНУ ПРЕДЛОГА ПРОЈЕКАТА УДРУЖЕЊА У ОБЛАСТИ КУЛТУРЕ И ПРОГРАМА ЦРКАВА И ВЕРСКИХ ЗАЈЕДНИЦА**

|  |  |  |  |
| --- | --- | --- | --- |
| 1. **Ана Ранковић с.р.**
 | 1. **Невена Чаворовић с.р**
 | 1. **Ана Јовићевић с.р.**
 | 1. **Драгица Петровић с.р.**
 |
|  |  |  |
| **Записник водила****Сандра Раловић с.р** |  | **ПРЕДСЕДНИК КОМИСИЈЕ****Јадранка Достанић с.р.** |